آمریکا، روسیایا، سوریه‌نین ایدلیب شهری اوچون وئردیگی آتشکس مسئولیتینی خاطیرلادا‌راق، بؤلگه‌دکی گرگین‌لیگی آرتیرماما‌لی‌دیر و اینسانی یاردیم چیخیشینا ایجازه وئریلمه‌سی چاغیریب.
آمریکا خاریجی ایشلر ناظیرلیگی سؤزچوسو مورقان اورتاگوس، ایدلیبده حیاتا کئچیریلن هاوا سالدیری‌لارینا دایر یازی‌لی بیانات وئریب.
بؤلگه‌دکی شدت حادثه‌لری‌نین سونا چاتماسی لازیم اولدوغونو بیل‌دیرن اورتاگوس، سوریه‌نین ایدلیب ویلایتینده باش وئرن زوراکی‌لیق حادثه‌لرین‌دکی آرتیمین بؤلگه‌نین ایستیقرارسیزلاشماسینا سبب اولاجاغینی وورغولاییب.
اورتاگوس،
روسیا و سوریه رژیمی داخیل اولماقلا بوتون پارتی‌لری، گئنیش میقیاس‌لی نیظامی سالدیری‌لاردان چکینمه‌سی، بؤلگه‌ده زوراکیلیغین آزالدیلماسی و یارادیلان اینسانی فلاکته قارشی یاردیم چیخیشینا ایجازه وئریلمه‌سی مسئولیتلرینی رعایت ائتمه دعوت ائدیریک." ایفاده‌سینی ایستیفاده ائتدی.
اسد رژیمی ایله ایران دستک‌لی خاریجی ترورچو قروپ‌لاردان عبارت اولان رژیم اوردوسو "ایدلیب گرگین‌لیگی آزالتما بؤلگه‌سی" سرحدلری ایچری‌سین‌دکی سیویل منطقه‌لره چوخلو هاوا و قارا سالدیری‌لاری تشکیل ائتمه‌یه داوام ائدیر.
ایدلیب راضیلیغین‌دان بو یانا ایلک دفعه بوشکا بومباسی‌نین دا ایستیفاده ائدیلدیگی دوننکی سالدیری‌لاردا 2 نفر اؤلوب، 3 نفر ده یارالانمیشدی.
